**ОСНОВНЕ ИНФОРМАЦИЈЕ О УПИСУ У СРЕДЊУ ШКОЛУ**

* Редослед кандидата за упис у гимназију и стручну школу у четворогодишњем и трогодишњем трајању утврђује се на основу:

 1) успеха на завршном испиту;

 2) општег успеха од шестог до осмог разреда основне школе;

 3) резултата постигнутих на такмичењима ученика осмог разреда основне школе.

* Ученик може да оствари укупно **највише 100 бодова** по основама успеха на завршном испиту и општег успеха од шестог до осмог разреда основне школе.
* Право уписа у гимназију и стручну школу у четворогодишњем трајању стиче ученик који је остварио укупно најмање 50 бодова по основу успеха на завршном испиту и општег успеха од шестог до осмог разреда основне школе.

**ЗАВРШНИ ИСПИТ**

* Завршни испит полажу сви ученици који завршавају осми разред, у матичној школи.
* На завршном испиту ученици решавају три теста:
1. **тест из српског језика, 17.6.2019. од 09.00 до 11.00 часова**
2. **тест из математике, 18.6.2019. од 09.00 до 11.00**
3. **комбиновани тест, 19.6.2019. од 09.00 до 11.00** (историја, географија, биологија, физика, хемија)
* **На завршном испиту** ученик може да освоји **највише 40 бодова**:

- на тесту из српског језика -**13 бодова,**

- на тесту из математике - **13 бодова**,

 - на комбинованом тесту - **14 бодова**.

* На сваком тесту ученик решава 20 задатака. Резултат на тесту ученици претварају у број бодова за упис на следећи начин:

- резултат на тесту из српског језика **\* 0,65**

- резултат на тесту из математике **\*0,65**

- резултат на комбинованом тесту **\*0,7**

**ОПШТИ УСПЕХ**

* Општи успех од шестог до осмог разреда основне школе исказује се бројем бодова тако што се општи успех, остварен на крају шестог, седмог и осмог разреда, заокружен на две децимале, сабере и затим помножи бројем четири (4).

**(VI + VII + VIII) \* 4**

* **На основу** општег **успеха од шестог до осмог разреда** ученик може да оствари **највише 60 бодова**.

**ВРЕДНОВАЊЕ УСПЕХА НА ТАКМИЧЕЊИМА**

* Резултати постигнути на такмичењима вреднују се тако што се ученику који је у осмом разреду основне школе освојио једно од прва три места на републичком нивоу такмичењима додељују додатни бодови (важи за предмете који су обухваћени завршним испитом).

**ИЗРАЧУНАВАЊЕ УКУПНОГ БРОЈА БОДОВА**

* Формула за израчунавање укупног броја бодова које је ученик остварио на основу успеха и резултата на завршном испиту:

**Укупан број бодова за упис=(VI + VII + VIII) \* 4 + 0,65 \* СЈ + 0,65 \* МА + 0,7 \* КТ**

VI – општи успех на крају VI разреда

VII – општи успех на крају VII разреда

VIII – општи успех на крају VIII разреда

СЈ – резултат на тесту из српског језика

МА – резултат на тесту из математике

КТ – резултат на комбинованом тесту

ИНТЕРНЕТ АДРЕСЕ НА КОЈИМА МОЖЕТЕ ПРОНАЋИ КОРИСНЕ ИНФОРМАЦИЈЕ О УПИСУ У СРЕДЊУ ШКОЛУ:

* [**http://www.upis.mpn.gov.rs**](http://www.upis.mpn.gov.rs)
* [**http://www.vodiczaosnovce.nsz.gov.rs**](http://www.vodiczaosnovce.nsz.gov.rs)